paragraph_text: Tolkien je neprestano prepravljao priče o Prvom dobu; ipak, pripovijetka napisana 1917. godine i objavljena postumno u Knjizi izgubljenih pripovijesti jedina je cjelovita koja govori o padu Gondolina. Pripovijest u Silmarillionu uredio je njegov sin Christopher rabeći ovu priču (bez upotrebe dijelova koji su previše podsjećali na Drugi svjetski rat) te sažete oblike različitih drugih tekstova o ovoj temi. Radnja se u oba kasnija djela, koji su glavni izvori izdanog Silmarilliona, Quenta Silmarillion i Sivi ljetopisi Belerianda prekida prije početka pripovijesti o Tuoru.